Paikkatietohakemisto
Paikkatietohakemisto (Paikkatietohakemisto)
Continents, countries, sea regions of the world.
Tekoälyllä tunnistettu paljas maa pääkaupunkiseudulla
Tekoälyn avulla tuotettu pääkaupunkiseudun kattava paikkatietoaineisto, jossa on tunnistettu paljas maa eli sellaiset vettä läpäisevät hiekka- ja sorakohteet, joissa ei ole kasvillisuutta. Aineisto pohjautuu ortoilmakuvien ja pistepilvien tulkintaan konvoluutioneuroverkkoihin perustuvalla menetelmällä. Tulkinnan lähtöaineistona on ollut Maanmittauslaitoksen ortokuvat (50 cm) ja pistepilvet (5p/m2) vuodelta 2020. Aineisto on saatavilla Geotiff-muotoisina 1 km * 1 km kokoisina rastereina ETRS-TM35 -koordinaatistossa. Rastereiden pikselikoko on 20 cm, ja niiden pikseliarvot kuvaavat todennäköisyyttä paljaalle maanpinnalle (hiekka/sora). Rastereissa pikseliarvot vaihtelevat välillä 0-254. Todennäköisyyden prosentteina voi muodostaa jakamalla pikseliarvon 254:llä ja kertomalla luvulla 100. Käytännössä pikselit, joissa arvo on 127 tai yli, ovat mallinnuksen mukaan paljasta maanpintaa. Paljaan maan kartoituksen on tuottanut Scalgo ApS. Vastaavalla menetelmällä on tuotettu vettä läpäisemättömän pinnan kartoitus osana LaserVesi-hanketta, jossa pääkaupunkiseutu on pilottialueena valtakunnalliselle vastaavalle aineistolle. Molemmat aineistot on tuotettu toisistaan erillisinä tuotteina ja omilla malleilla painotuksineen. Tämän vuoksi tuloksissa on nähtävissä alueita, joissa sekä vettä läpäisemättömän pinnan että paljaan maan todennäköisyys on yli 50 %. Lyhyt menetelmäkuvaus paljaan maan kartoituksesta (englanniksi): https://avoidatastr.blob.core.windows.net/avoindata/AvoinData/9_Kartat/Maanpeiterasterit/Bare%20land%20documentation%20HSY.pdf Karttapalvelussa ja rajapinnassa esillä oleva vektorimuotoinen aineisto on muokattu visualisointia varten siten, että: • vain mallinnuksen mukaiset paljaan maan kohteet ovat aineistossa mukana • kohteiden ulkorajausta on yleistetty • aineisto on jaettu karttatiilien mukaisesti, mikä aiheuttaa keinotekoisia epäjatkuvuuksia kohteiden välillä. Analyyseja varten suosittelemme käyttämään alkuperäistä rasteriaineistoa, joka on saatavilla pyytämällä HSY:ltä. Mikäli haluat vain osan alueesta, voit määritellä pyynnössä haluamasi karttalehdet (karttalehti-indeksiruudukko löytyy HSY:n karttapalvelusta ko. tason yhteydestä). Rasterien karttalehtijako vastaa Maanmittauslaitoksen pistepilvien (2020) karttalehtijakoa. Aineistopyynnöt: avoindata@hsy.fi.
Lyhyt menetelmäkuvaus paljaan maan kartoituksesta (englanniksi): https://avoidatastr.blob.core.windows.net/avoindata/AvoinData/9_Kartat/Maanpeiterasterit/Bare%20land%20documentation%20HSY.pdf
Tietotuote sisältää Manner‐Suomen alueelta korjuukelpoisuuskarttoja rasterimuodossa. Tuote kuvaa maaperän staattista korjuukelpoisuutta (kantavuutta), joka on laskettu kaukokartoitusaineiston (laserkeilauksen) ja maastotietokannan aineistojen perusteella. Korjuukelpoisuus on luokiteltu kuuteen luokkaan.
julkista saatavuutta ei ole rajoitettu - huomioitava Laki Suomen metsäkeskuksen tietojärjestelmästä: 14 a § (12.1.2018/66) Luovutuksensaajan informointi Luovutettaessa ympäristötietoja 13 d §:n nojalla luovutuksensaajaa tulee informoida siitä, että henkilötietojen suojaa koskevat säännökset tulevat sovellettaviksi, jos ympäristötietoja yhdistetään luonnollisia henkilöitä koskeviin tietoihin”
--- Tietoa aineiston prosessointihistoriasta ja laadusta ---
Kelirikkoinventointi tuottaa vuosittaisen poikkileikkauksen kelirikkotilanteesta valtion sorateillä manuaalisella visuaaliseen havaintoon perustuvalla inventoinnilla. Tiedoista saadaan runko- ja pintakelirikon vakavuusaste (1-4 asteikolla) tiesoitteeseen sidottuna metrin tarkkuudella. Kertoo soratien kunnosta tien rungon vaurioitumisesta kerättävän tiedon pohjalta, käytetään apuna sorateiden ohjelmoinnissa ja kuntotilan seurannassa. Mittaukset tehdään kerran vuodessa ja ne kattavat koko soratieverkon. Kattavuus on noin 27 tkm vuodessa. Kohdeluokka ei ole versioituva.
Tieto on viety keskitetysti sinne, missä kiinteistörekisteristä lasketun tilastollisen taajaman raja sulkee tieosuuden sisäänsä. Tieto tarkistetaan keskitetysti aika ajoin ja ELY:jen tehtäväksi jää ylläpitää sitä tieosoitemuutosten osalta. Huom. tietoja ei ole ylläpidetty kaavoituksen tai maankäytön muuttuessa tien ympäristössä. Kohdeluokka ei ole versioituva. Tieto kattaa tiet ja rampit.